L'alcalde de Sagunt i la regidora de Serveis Socials visiten els CEAM i les residències del municipi
26 de desembre 2024

![](/media/4ambts2u/img_9548_c.jpg?width=850&height=566.6666666666666)

En la vespra de les festes de Nadal l'alcalde de Sagunt, Darío Moreno, i la regidora Serveis Socials i Majors, Nuria Carbó, van visitar els centres especials d'assistència a majors (CEAM) de Sagunt i del Port de Sagunt, així com les residències de majors i de persones dependents del municipi.

L'objectiu d'estes visites va ser desitjar a les persones usuàries unes bones festes i comprovar l'estat dels diferents centres per a conéixer les seues necessitats de primera mà i poder continuar treballant conjuntament. En este sentit, s'han visitat el CEAM de Sagunt i el CEAM del Port de Sagunt, la Residència DomusVi Monte Arse, la Residència i Centre de dia La Ribera, la Residència El Mar i la Residència Novaedat Nuestros Hijos.

![](/media/svxd2zl0/img_0539_c.jpg?width=399&height=266&mode=max) ![](/media/q4ynwcnd/img_0578_c.jpg?width=399&height=266&mode=max)

El primer edil ha declarat: “Les administracions públiques hem d'implicar-nos activament en el benestar de les persones majors. Per això, a més de treballar en la promoció de l'envelliment actiu i saludable amb activitats diverses, estem en estreta coordinació amb els centres i les residències”. A més, Moreno ha afegit: “Amb estes visites, a més de compartir una estona amb les persones majors, comprovem l'estat d'estes infraestructures i abordem quines són les necessitats que presenten”.

Per la seua banda, la regidora de l'àrea ha indicat que “Nadal és temps de compartir” i que estes visites constituïxen “un reconeixement als majors que formen una part fonamental de la nostra comunitat”. “El Nadal ens proporciona l'oportunitat perfecta per a acostar-nos als nostres majors i visitar les residències del nostre municipi, els CEAM, així com a les persones amb discapacitat”, ha agregat. L'edil ha aprofitat per a agrair la recepció i l'afecte que van rebre tant del personal com de les persones usuàries i residents.

![](/media/yr4heur2/img_0095_c.jpg?width=400&height=266&mode=max) ![](/media/gqpkdg02/img_9558_c.jpg?width=399&height=266&mode=max)

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-la-regidora-de-serveis-socials-visiten-els-ceam-i-les-residencies-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-la-regidora-de-serveis-socials-visiten-els-ceam-i-les-residencies-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-la-regidora-de-serveis-socials-visiten-els-ceam-i-les-residencies-del-municipi/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-la-regidora-de-serveis-socials-visiten-els-ceam-i-les-residencies-del-municipi/)